**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Devete redovne sjednice Narodne skupštine Republike Srpske,**

**održane** **22, 23. i 28. maja 2024. godine**

Deveta redovna sjednica Narodne skupštine Republike Srpske održana je 22, 23. i 28. maja 2024. godine u Banjoj Luci.

Predsjednik Narodne skupštine Republike Srpske dr Nenad Stevandić otvorio je zasjedanje Devete redovne sjednice i konstatovao da postoji kvorum, te da su odsustvo sa sjednice najavili narodni poslanici: Milica Lovrić, Milan Milaković, Mirjana Orašanin, Vukota Govedarica, Milan Savanović, Željko Dubravac, Slavenko Ristić, Nebojša Drinić, Nikolina Šljivić, Predrag Nešić, Darko Banjac i Mirna Savić Banjac.

Na početku sjednice predsjednik je obavijestio prisutne da će se raditi redovno radno vrijeme.

Prije prelaska na raspravu o Prijedlogu dnevnog reda Devete redovne sjednice Narodne skupštine, predsjednik je dao na glasanje zapisnike, na koje nije bilo primjedaba u predviđenom poslovničkom roku:

* **Zapisnik sa Osme redovne sjednice Narodne skupštine Republike Srpske, održane 12, 13. i 14. marta 2024. godine, *usvojen je sa* (**prisutno 71, glasalo 63) ***62 glasa za, nijednim protiv i 1 poslanik se uzdržao od glasanja;***
* **Zapisnik sa Jedanaeste posebne sjednice Narodne skupštine Republike Srpske, održane 28. marta 2024. godine, *usvojen je sa* (**prisutno 68, glasalo 62) ***61 glas za, nijednim protiv i 1 poslanik se uzdržao od glasanja*;**
* **Zapisnik sa Dvanaeste posebne sjednice Narodne skupštine Republike Srpske, održane 29. marta 2024. godine, *usvojen je sa* (**prisutno 69, glasalo 63) ***62 glasa za, nijednim protiv i 1 poslanik se uzdržao od glasanja.***

Prešlo se na utvrđivanje Prijedloga dnevnog reda Devete redovne sjednice Narodne skupštine Republike Srpske.

U predviđenom poslovničkom roku, a u skladu sa članom 127 Poslovnika Narodne skupštine Republike Srpske (u daljem tekstu Poslovnik) predsjednik Narodne skupštine je podnio zahtjev za dopunu dnevnog reda – Stav Narodne skupštine Republike Srpske o predloženoj rezoluciji o Srebrenici u Generalnoj skupštini Ujedinjenih nacija – prijedlog dr Nenada Stevandića, predsjednika Narodne skupštine, te Vlada Republike Srpske za povlačenje tačke 4 – Prijedlog zakona o izmjeni i dopuni Zakona o platama i naknadama sudija i javnih tužilaca u Republici Srpskoj – po hitnom postupku i izmjenu u redoslijedu tačaka dnevnog reda.

Prijedlog predsjednika Narodne skupštine za dopunu dnevnog reda:

* Stav Narodne skupštine Republike Srpske o predloženoj rezoluciji o Srebrenici u Generalnoj skupštini Ujedinjenih nacija – prijedlog dr Nenada Stevandića, predsjednika Narodne skupštine ***usvojen je sa*** (prisutno 70, glasalo 66) ***61 glasom za, 4 protiv i 1 poslanik se uzdržao od glasanja***.

Prijedlog Vlade Republike Srpske:

* o povlačenju tačke 4 – Prijedlog zakona o izmjeni i dopuni Zakona o platama i naknadama sudija i javnih tužilaca u Republici Srpskoj – po hitnom postupku ***usvojen je*** ***sa*** (prisutno 70, glasalo 66) ***61 glasom za, 1 protiv i 4 poslanika su se uzdržala od glasanja***;
* o izmjeni u redoslijedu tačaka dnevnog reda tako da tačka 8 – Prijedlog zakona o posebnom registru i javnosti rada neprofitnih organizacija bude tačka 24 ***usvojen je sa*** (prisutno 69, glasalo 63) ***45 glasova za, 17 protiv i 1 poslanik se uzdržao od glasanja***.

Poslanici su usvojili

**DNEVNI RED**

1. Pitanja predsjedniku Vlade Republike Srpske;
2. Stav Narodne skupštine Republike Srpske o predloženoj rezoluciji o Srebrenici u Generalnoj skupštini Ujedinjenih nacija – prijedlog dr Nenada Stevandića, predsjednika Narodne skupštine;
3. Prijedlog deklaracije o protivljenju otvaranju rudnika litijuma, bora, natrijuma, stroncijuma, kalijuma i prateće asocijacije elemenata na teritoriji opštine Lopare – građanska inicijativa;
4. Prijedlog zakona o izmjeni i dopuni Zakona o porezu na dobit – po hitnom postupku;
5. Prijedlog zakona o izmjenama i dopunama Zakona o platama zaposlenih u institucijama pravosuđa Republike Srpske – po hitnom postupku;
6. Prijedlog zakona o izmjeni i dopunama Zakona o javnim tužilaštvima Republike Srpske – po hitnom postupku;
7. Prijedlog zakona o izmjenama i dopunama Zakona o policiji i unutrašnjim poslovima – po hitnom postupku;
8. Prijedlog zakona o zaštiti prirode;
9. Prijedlog zakona o pripajanju dijela Grada Zvornik Opštini Lopare;
10. Prijedlog zakona o izmjenama i dopunama Zakona o posebnom režimu izvršenja kazne zatvora;
11. Nacrt zakona o položaju i ovlašćenjima Crvenog krsta Republike Srpske;
12. Nacrt zakona o izmjenama i dopunama Zakona o mjerama bezbjednosti u poslovanju gotovim novcem i drugim vrijednostima – prijedlog dr Nenada Stevandića, predsjednika Narodne skupštine;
13. Nacrt zakona o izmjenama i dopunama Zakona o deviznom poslovanju;
14. Nacrt zakona o izmjenama i dopunama Zakona o boravišnoj taksi;
15. Izvještaj o radu Ministarstva unutrašnjih poslova Republike Srpske za 2023. godinu;
16. Izvještaj o radu i finansijski izvještaj Komisije za koncesije Republike Srpske za 2023. godinu;
17. Godišnji izvještaj Ombudsmana za djecu za 2023. godinu;
18. Godišnji izvještaj Visokog sudskog i tužilačkog savjeta Bosne i Hercegovine za 2023. godinu;
19. Godišnji izvještaj o rezultatima aktivnosti Institucije ombudsmana za ljudska prava Bosne i Hercegovine za 2023. godinu;
20. Informacija o odlukama o pomilovanju u 2023. godini;
21. Informacija o obavezama koje za Bosnu i Hercegovinu i Republiku Srpsku proističu iz procesa pridruživanja Evropskoj uniji sa pregledom mjera i aktivnosti realizovanih tokom 2023. godine;
22. Prijedlog odluke o prihvatanju zaduženja Republike Srpske kod Razvojne banke Savjeta Evrope po Projektu rekonstrukcije, izgradnje i opremanja objekata četiri psihijatrijske ustanove Republike Srpske;
23. Prijedlog odluke o davanju saglasnosti za otuđenje pokretne imovine – službenih vozila JP „Radio-televiziji Republike Srpske“;
24. Prijedlog zakona o posebnom registru i javnosti rada neprofitnih organizacija;
25. Izbor i imenovanje;

***sa***(prisutno 69, glasalo 66)***57 glasova za, 4 protiv i 5 poslanika se uzdržalo od glasanja.***

Prešlo se na razmatranje tačaka dnevnog reda.

**Ad – 1: Pitanja predsjedniku Vlade Republike Srpske**

U okviru ove tačke dnevnog reda, učestvovali su: Đorđe Vučinić, Nebojša Vukanović, Ognjen Bodiroga, Tanja Vukomanović, Mirela Kajkut Zeljković, Anja Ljubojević, Mladen Ilić, Nedeljko Glamočak, Nenad Lalović, Ranka Perić Romić, Biljana Petković, Slaviša Marković, Srđan Todorović, Zagorka Grahovac i Milanko Mihajilica.

Povredu Poslovnika prijavio je Nebojša Vukanović.

**Ad – 2:** **Stav Narodne skupštine Republike Srpske o predloženoj rezoluciji o Srebrenici u Generalnoj skupštini Ujedinjenih nacija – prijedlog dr Nenada Stevandića, predsjednika Narodne skupštine**

U ime predlagača uvodno izlaganje podnio je dr Nenad Stevandić, predsjednik Skupštine.

Igor Crnadak je tražio da se po članu 132 Poslovnika prvo obrate šefovi klubova.

U poslaničkoj raspravi, učestvovali su: Srđan Mazalica, Igor Crnadak, Spomenka Stevanović, Ognjen Kuljić, Aleksandar Trninić, Nebojša Vukanović, Nedeljko Glamočak, Milanko Mihajilica, Ognjen Bodiroga, Ramiz Salkić, Anja Ljubojević, Saša Grbić i Amir Hurtić.

Krivi navod ili repliku, imali su: Srđan Mazalica, Nebojša Vukanović, Igor Crnadak, dr Nenad Stevandić, Milanko Mihajilica i Igor Žunić.

Povredu Poslovnika prijavio je Nedeljko Glamočak.

Zaključena je rasprava.

Završnu riječ o ovoj tački dnevnog reda dao je dr Nenad Stevandić, predsjednik.

Po okončanju rasprave poslanici su usvojili Protest.

**„Poštovanim predstavnicima** Bosne i Hercegovine, Republike Hrvatske i Republike Srbije – stranama ugovornicama Opšteg okvirnog sporazuma za mir u Bosni i Hercegovini (Ugovornice),

**Uvaženim predstavnicima** Republike Francuske, Savezne Republike Njemačke, Ruske Federacije, Ujedinjenog Kraljevstva Velike Britanije i Sjeverne Irske i Sjedinjenih Američkih Država – svjedocima Opšteg okvirnog sporazuma za mir u Bosni i Hercegovini (države svjedoci),

**Poštovanim predstavnicima** Republike Ruande, Republike Italije, Republike Albanije, Republike Čile, Republike Finske, Republike Irske, Hašemitske Kraljevine Jordana, Kneževine Lihtenštajn, Malezije, Kraljevine Holandije, Novog Zelanda, Republike Slovenije, Republike Turske, Republike Sjeverne Makedonije, Kanade, Republike Austrije, Republike Litvanije, Kraljevine Švedske, Republike Vanuatu, Velikog Vojvodstva Luksemburga, Republike Poljske i Republika Estonije (ostale zemlje),

U svojstvu ugovorne strane Opšteg okvirnog sporazuma za mir u Bosni i Hercegovini, a u skladu sa odredbama člana 60 Bečke konvencije o pravu međunarodnih ugovora iz 1969. godine (Bečka konvencija) i člana 70 Ustava Republike Srpske, Republika Srpska, koju predstavlja Narodna skupština, usvaja:

**PROTEST PROTIV KRŠENJA OPŠTEG OKVIRNOG SPORAZUMA ZA MIR U BOSNI I HERCEGOVINI I**

**OPŠTEG MEĐUNARODNOG PRAVA**

1. Narodna skupština Republike Srpske upućuje formalni protest kao odgovor na radnje preduzete u okviru neformalne grupe država „međuregionalnog jezgra“ koja je Generalnoj skupštini Ujedinjenih nacija dostavila konačni Nacrt Rezolucije UN o genocidu u Srebrenici .

Ovaj formalni protest prvenstveno se odnosi na Republiku Hrvatsku (Ugovornicu), kao i na Saveznu Republiku Njemačku, Republiku Francusku, Ujedinjeno Kraljevstvo Velike Britanije i Sjeverne Irske i Sjedinjene Američke Države (države svjedoci), kao i druge zemlje koje su učestvovale u sponzorisanju ili ko-sponzorisanju Rezolucije UN-a o genocidu u Srebrenici, procesu koji je u suprotnosti sa principima opšteg međunarodnog prava, posebno u suprotnosti sa Opštim okvirnim sporazumom za mir u Bosni i Hercegovini i njegovim Aneksom 4.

1. Aneks 4 u članu 5 stav 2 tačka c. i stav 3 tačka a. propisuje da će Predsjedništvo nastojati da sve odluke usvoji konsenzusom; te da je Predsjedništvo Bosne i Hercegovine ovlašćeno za vođenje spoljne politike Bosne i Hercegovine.

Suprotno odredbama Aneksa 4, konačni Nacrt Rezolucije UN-a o genocidu u Srebrenici sačinjen je i dostavljen Generalnoj skupštini Ujedinjenih nacija bez učešća ili odobrenja Predsjedništva Bosne i Hercegovine i bez ikakvog koncenzusa unutar Bosne i Hercegovine.

1. Opšti okvirni sporazum za mir u Bosni i Hercegovini i svi njegovi aneksi predstavljaju opšte međunarodno pravo. Predmet njegovog regulisanja se tiče mira i međunarodnog mira. Riječ je multilateralnom mirovnom ugovoru sa brojnim zemljama svjedocima. Dodatno, Savjet bezbjednosti Ujedinjenih nacija je odigrao ključnu ulogu u internacionalizaciji Opšteg okvirnog sporazuma za mir u Bosni i Hercegovini i njegovom uvođenju u korpus opšteg međunarodnog prava i to putem precedentne Rezolucije 1031 (1995), koja je formalno podržala Sporazum, kao i naknadnim rezolucijama i aktivnom uključivanju u njegovu implementaciju.

Aneksom 4 Opšteg okvirnog sporazuma za mir u Bosni i Hercegovini uvodi se Ustav Bosne i Hercegovine i suštinski reguliše najosetljivije pitanje u svakom mirovnom sporazumu: podjela vlasti u postkonfliktnom društvu. Uspostavljanjem okvira za podjelu vlasti, ovaj Aneks služi kao kamen temeljac i mira i državnosti u Bosni i Hercegovini, čineći ga nezaobilaznim za postizanje cilja ili svrhe Sporazuma u cjelini. Kao takav, Aneks 4 uvodi međunarodnopravno ograničenje ovlašćenja drugih organa koji predstavljaju Bosnu i Hercegovinu.

1. Opšti okvirni sporazum za mir u Bosni i Hercegovini i svi njegovi aneksi djeluju *erga omnes*. Postupanje suprotno odredbama Aneksa 4 predstavlja povredu ugovornih obaveza od strane Republike Hrvatske; obaveza iz opšteg međunarodnog prava i fiducijarnih dužnosti zemalja svjedoka; i obaveza iz opšteg međunarodnog prava ostalih zemalja.
2. *Bona fides* načelo uvedeno u članu 26. Bečke konvencije obavezuje ugovorne strane da ispunjavaju svoje obaveze u dobroj veri i da se uzdržavaju od radnji koje podrivaju ugovorene ciljeve i svrhu ugovora. Kao Ugovornica, Republika Hrvatska je dužna poštovati ustanovljenu podjelu vlasti u Bosni i Hercegovini i nadležnosti Predsjedništva. Doktrina nemogućnosti izvršenja ne može se primjeniti u konkretnom slučaju na strani Ugovornice.
3. Zajedno sa obavezama koje proizilaze iz opšteg međunarodnog prava, države svjedoci krše svoje fiducijarne dužnosti kada narušavaju odredbe Opšteg okvirnog sporazuma za mir u Bosni i Hercegovini.

U nastojanjima uspostavljanja moralnog i etički prihvatljivog ophođenja i principa dobre uprave, univerzalno su važeći osnovni fiducijarni principi koji uključuju odnos povjerenja, lojalnosti i odgovornosti. Iako se primena ovih principa može razlikovati u zavisnosti od pravnog okvira i konteksta, oni zadržavaju istovjetnu suštinu u međunarodnom pravu. Države svjedoci, u svojoj ulozi fiducijara, imaju dužnost da podržavaju standarde moralnog i etičkog ophođenja, da spriječavaju sukobe i da služe interesima svih Ugovornica nepristrasno, bez ikakve diskriminacije ili favorizovanja. Na taj način države svjedoci ispunjavaju svoju fiducijarnu dužnost i sprječavaju zloupotrebu moći te promovišu principe dobrog upravljanja. Najzad, najvažnija dužnost država svjedoka je da podstiču izgradnju mira i pomirenje koja se opisanim aktivnostima krši.

1. Ostale zemlje se ne mogu opozvati pravilo *pacta tertiis* iz člana 34. Bečke konvencije kako bi izbjegle obavezu poštovanja odredbi Opšteg okvirnog sporazuma za mir u Bosni i Hercegovini. Prema opštem međunarodnom pravu, princip da treća država ne može biti vezana ugovorom između drugih država se ne smatra peremptornom normom. I u teoriji i u praksi poznati su izuzeci od pravila *pacta tertiis*. Između ostalih, ugovori koji uspostavljaju međunarodne plovne puteve, kao što je Panamski kanal, kao i ugovori koji demilitarizuju određena područja, kao što je Ugovor o Alandskim ostrvima izuzeti su od važenja pravila *pacta tertiis.* Slično njima, ugovori koji uspostavljaju zajedničke režime za morske ili kopnene teritorije, kao što je Ugovor o Antarktiku, i mirovni sporazumi, kao što je Opšti okvirni sporazum za mir u Bosni i Hercegovini, takođe su priznati kao izuzeci od ovog pravila.

U kontekstu visoko internacionalizovanog mirovnog procesa koji je prethodio zaključivanju Opšteg okvirnog sporazuma za mir u Bosni i Hercegovini, u koji su bili uključeni različiti univerzalni i regionalni subjekti kao što su komisije, Kontakt grupa, mirovne konferencije, Ujedinjene nacije i njeni organi i agencije, smatra se da su Ugovornice dobile odgovarajuća ovlašćenja da regulišu pitanja Sporazuma na način da on ima *erga omnes* dejstva. Navedeno implicira da je pretpostavka nadležnosti Ugovornica da djeluju u opštem interesu priznata od strane svih trećih država, izuzev onih koje su se izričito tome protivile.

1. Iz člana 38. Bečke konvencije proizilaze i druge vrste međunarodnopravnih obaveza Ugovornice, država svjedoka i ostalih zemalja.
2. Svrha Opšteg okvirnog sporazuma za mir u Bosni i Hercegovini je narušena osporenim aktivnostima Ugovornice, država svjedoka i ostalih zemalja, što je proizvelo konkretne, destabilizujuće efekte po regionalnu bezbjednost i delikatnu ravnotežu podjele vlasti iz Sporazuma .
3. U svjetlu opisanih teških kršenja, Republika Srpska zahtjeva hitnu obustavu navedenih radnji i vraćanje u relevantne međunarodnopravne okvire kao i poštovanju ugovornih obaveza. Takođe, tražimo da Ugovornica, države svjedoci i ostale zemlje daju zvaničan odgovor sa obrazloženjem mjera koje će biti preduzete da se ova situacija ispravi kao i da se spriječe buduća kršenja.
4. Nepostupanje prema ovoj protestnoj noti i nepreduzimanje korektivnih radnji izuzeće Republiku Srpsku od prakse zaobilaženja Predsjedništva i bilo kakvog efekta Rezolucije o genocidu u Srebrenici.

Takođe, neuspjeh u rješavanju ove protestne note može dovesti Republiku Srpsku u situaciju da traži rješenje putem međunarodnopravnih mehanizama za mirno rješavanje sporova, uključujući, ali ne ograničavajući se na arbitražu, međunarodne parnice, suspenziju ili poništenje Sporazuma, samoopredjeljenje itd.

1. Verujemo da će se Ugovornica, države svjedoci i ostale zemlje odnositi prema ovom pitanju sa ozbiljnošću koju zaslužuje i brzo djelovati kako bi podržali principe međunarodnog prava.
2. Narodna skupština Republike Srpske ovu protestnu notu proslijeđuje srpskoj članici Predsjedništva Bosne i Hercegovine Željki Cvijanović na znanje i dalje postupanje;“

***sa*** (prisutno 65, glasalo 65) ***65 glasova za, nijednim protiv i nijedan poslanik se nije uzdržao od glasanja (dvotrećinskom većinom usvojen je* Protest protiv kršenja Opšteg okvirnog sporazuma za mir u Bosni i Hercegovini i Opšteg međunarodnog prava*).***

**Ad – 3:** **Prijedlog deklaracije o protivljenju otvaranju rudnika litijuma, bora, natrijuma, stroncijuma, kalijuma i prateće asocijacije elemenata na teritoriji opštine Lopare – građanska inicijativa**

U ime predlagača uvodno izlaganje podnio je Rado Savić, načelnik Opštine Lopare.

U poslaničkoj raspravi, učestvovali su: Milan Trninić, Đorđe Vučinić, Maja Dragojević Stojić, Tanja Vukomanović, Tomica Stojanović, Ognjen Bodiroga, Slaviša Marković, Igor Crnadak, Zagorka Grahovac, Radislav Dončić, Milanko Mihajilica, Nebojša Vukanović, Zoran Stevanović, Srđan Todorović i Srđan Mazalica.

Krivi navod ili repliku, imali su: Milan Petrović, Milan Trninić, Slaviša Marković, Đorđe Vučinić, Nebojša Vukanović i Srđan Todorović.

Povredu Poslovnika, prijavili su Srđan Todorović i Nebojša Vukanović.

Zaključena je rasprava.

Završnu riječ o ovoj tački dnevnog reda podnio je Rado Savić, načelnik Opštine Lopare.

U***danu za glasanje****,*23. maja 2024. godine, poslanici su pristupili izjašnjavanju o Prijedlogu deklaracije.

**Deklaracija o protivljenju otvaranju rudnika litijuma, bora, natrijuma, stroncijuma, kalijuma i prateće asocijacije elemenata na teritoriji opštine Lopare** nije *usvojena*(prisutno 64, glasalo 21) ***21 glas za, nijedan protiv i nijedan poslanik se nije uzdržao od glasanja.***

**Ad – 4: Prijedlog zakona o izmjeni i dopuni Zakona o porezu na dobit – po hitnom postupku**

U ime predlagača uvodno izlaganje podnijela je Slobodanka Popović, pomoćnik ministra finansija.

O ovoj tački dnevnog reda nije bilo poslaničke rasprave, a ni završne riječi.

Zaključena je rasprava.

U***danu za glasanje****,*23. maja 2024. godine, poslanici su pristupili izjašnjavanju o Prijedlogu zakona.

**Zakon o izmjeni i dopuni Zakona o porezu na dobit *usvojen je sa*** (prisutno 64, glasalo 63) ***60 glasova za, nijednim protiv i 3 poslanika su se uzdržala od glasanja.***

**Ad – 5: Prijedlog zakona o izmjenama i dopunama Zakona o platama zaposlenih u institucijama pravosuđa Republike Srpske – po hitnom postupku**

U ime predlagača uvodno izlaganje podnio je Miloš Bukejlović, ministar pravde.

O ovoj tački dnevnog reda nije bilo poslaničke rasprave, a ni završne riječi.

U***danu za glasanje****,*23. maja 2024. godine, poslanici su pristupili izjašnjavanju o Prijedlogu zakona.

**Zakon o izmjenama i dopunama Zakona o platama zaposlenih u institucijama pravosuđa Republike Srpske *usvojen je sa*** (prisutno 64, glasalo 63) ***60 glasova za, nijednim protiv i 3 poslanika su se uzdržala od glasanja.***

**Ad – 6: Prijedlog zakona o izmjeni i dopunama Zakona o javnim tužilaštvima Republike Srpske – po hitnom postupku**

U ime predlagača uvodno izlaganje podnio je Miloš Bukejlović, ministar pravde.

O ovoj tački dnevnog reda nije bilo rasprave, a ni završne riječi.

U***danu za glasanje****,*23. maja 2024. godine, poslanici su pristupili izjašnjavanju o Prijedlogu zakona.

**Zakon o izmjeni i dopunama Zakona o javnim tužilaštvima Republike Srpske *usvojen je sa*** (prisutno 64, glasalo 62) ***44 glasa za, 4 protiv i 14 poslanika se uzdržalo od glasanja.***

**Ad – 7: Prijedlog zakona** **o izmjenama i dopunama Zakona o policiji i unutrašnjim poslovima – po hitnom postupku**

U ime predlagača uvodno izlaganje podnio je Siniša Karan, ministar unutrašnjih poslova.

U poslaničkoj raspravi, učestvovali su: Dragomir Vasić, Diana Čekić, Nebojša Vukanović, Zagorka Grahovac i Radislav Dončić.

Dragomir Vasić podnio je amandman.

Zaključena je rasprava.

Završnu riječ o ovoj tački dnevnog reda podnio je Siniša Karan, ministar unutrašnjih poslova.

U***danu za glasanje****,*23. maja 2024. godine, poslanici su pristupili izjašnjavanju o amandmanu i Prijedlogu zakona.

U ime predlagača o podnesenom amandmanu izjasnio se predstavnik Ministarstva unutrašnjih poslova da se amandman ne prihvata.

Nakon izjašnjenja o amandmanu od strane predlagača, Dragomir Vasić je tražio izjašnjavanje o neprihvaćenom amandmanu:

* amandman 1 – nije prihvaćen (prisutno 64, glasalo 26) ***26 glasova za, nijedan protiv i nijedan poslanik se nije se uzdržao od glasanja.***

**Zakon o izmjenama i dopunama Zakona o policiji i unutrašnjim poslovima *usvojen je sa*** (prisutno 64, glasalo 63) ***63 glasa* *za, nijednim protiv i nijedan poslanik se nije uzdržao od glasanja.***

**Ad – 8: Prijedlog zakona o zaštiti prirode**

U ime predlagača uvodno izlaganje podnio je Duško Solomun, pomoćnik ministra za prostorno uređenje, građevinarstvo i ekologiju.

U poslaničkoj raspravi, učestvovali su: Tomica Stojanović, Ognjen Bodiroga, Maja Dragojević Stojić, Mirsad Duratović, Đorđe Vučinić, Nebojša Vukanović, Radislav Dončić, Zagorka Grahovac, Milanko Mihajilica, Ognjen Vukojević, Slaviša Marković i Aleksandar Trninić.

Krivi navod ili repliku imao je Nebojša Vukanović.

Zaključena je rasprava.

Završnu riječ o ovoj tački dnevnog reda podnio je Duško Solomun, pomoćnik ministra za prostorno uređenje, građevinarstvo i ekologiju.

U***danu za glasanje****,*23. maja 2024. godine, poslanici su pristupili izjašnjavanju o Prijedlogu zakona.

**Zakon o zaštiti prirode *usvojen je sa*** (prisutno 64, glasalo 64)***49 glasova* *za, nijednim protiv i 15 poslanika se uzdržalo od glasanja.***

**Ad – 9: Prijedlog zakona o pripajanju dijela Grada Zvornik Opštini Lopare**

U ime predlagača uvodno izlaganje podnio je Đorđe Papak, pomoćnik ministra uprave i lokalne samouprave.

Po ovoj tački dnevnog reda nije bilo rasprave ni završne riječi.

Zaključena je rasprava.

U***danu za glasanje****,*23. maja 2024. godine, poslanici su pristupili izjašnjavanju o Prijedlogu zakona.

**Zakon o pripajanju dijela Grada Zvornik Opštini Lopare *usvojen je sa*** (prisutno 64, glasalo 64) ***63 glasa* *za, 1 protiv i nijedan poslanik se nije uzdržao od glasanja.***

**Ad – 10: Prijedlog zakona o izmjenama i dopunama Zakona o posebnom režimu izvršenja kazne zatvora**

U ime predlagača uvodno izlaganje podnio je Miloš Bukejlović, ministar pravde.

U poslaničkoj raspravi učestvovao je Nebojša Vukanović.

Povredu Poslovnika prijavio je Nebojša Vukanović.

Zaključena je rasprava.

Nije bilo završne riječi.

U***danu za glasanje****,*23. maja 2024. godine, poslanici su pristupili izjašnjavanju o Prijedlogu zakona.

**Zakon o izmjenama i dopunama Zakona o posebnom režimu izvršenja kazne zatvora**

***usvojen je sa*** (prisutno 64, glasalo 62)***58 glasova* *za, 1 protiv i 3 poslanika su se uzdržala od glasanja.***

**Ad – 11: Nacrt zakona o položaju i ovlašćenjima Crvenog krsta Republike Srpske**

U ime predlagača uvodno izlaganje podnio je Milenko Grujičić, pomoćnik ministra zdravlja i socijalne zaštite.

U ime Zakonodavnog odbora Izvještaj je podnio Mladen Ilić, predsjednik Odbora.

Po odluci Kolegijuma poslanicima se obratio generalni sekretar Crvenog krsta Republike Srpske Rajko Lazić.

U poslaničkoj raspravi, učestvovali su: Nebojša Vukanović, Nenad Lalović, Pero Đurić i Radoslav Dončić.

Krivi navod ili repliku, imali su: Nebojša Vukanović, Nenad Lalović i Ognjen Bodiroga.

Zaključak o javnoj raspravi podnio je Zakonodavni odbor.

Zaključena je rasprava.

Završnu riječ o ovoj tački dnevnog reda podnio je Milenko Grujičić, pomoćnik ministra zdravlja i socijalne zaštite.

U***danu za glasanje****,*23. maja 2024. godine, poslanici su pristupili izjašnjavanju o Nacrtu zakona i zaključku o javnoj raspravi.

**Nacrt zakona o položaju i ovlašćenjima Crvenog krsta Republike Srpske *usvojen je sa*** (prisutno 64, glasalo 64) ***64 glasa* *za, nijednim protiv i nijedan poslanik se nije uzdržao od glasanja.***

**Zaključak o javnoj raspravi *usvojen je sa*** (prisutno 64, glasalo 64) ***64 glasa* *za, nijednim protiv i nijedan poslanik se nije uzdržao od glasanja.***

**Ad – 12: Nacrt zakona o izmjenama i dopunama Zakona o mjerama bezbjednosti u poslovanju gotovim novcem i drugim vrijednostima – prijedlog dr Nenada Stevandića, predsjednika Narodne skupštine**

U ime predlagača uvodno izlaganje podnio je dr Nenad Stevandić, predsjednik.

U poslaničkoj raspravi, učestvovali su: Diana Čekić, Tanja Vukomanović i Nebojša Vukanović.

Zaključena je rasprava.

Završnu riječ o ovoj tački dnevnog reda podnio je dr Nenad Stevandić, predsjednik Skupštine.

U***danu za glasanje****,*23. maja 2024. godine, poslanici su pristupili izjašnjavanju o Nacrtu zakona.

**Nacrt zakona o izmjenama i dopunama Zakona o mjerama bezbjednosti u poslovanju gotovim novcem i drugim vrijednostima *usvojen je sa*** (prisutno 64, glasalo 64) ***64 glasa* *za, nijednim protiv i nijedan poslanik se nije uzdržao od glasanja.***

**Ad – 13: Nacrt zakona o izmjenama i dopunama Zakona o deviznom poslovanju**

U ime predlagača uvodno izlaganje podnijela je Snježana Rudić, pomoćnik ministra finansija.

O ovoj tački dnevnog reda nije bilo rasprave, a ni završne riječi.

Zaključena je rasprava.

U***danu za glasanje****,*23. maja 2024. godine, poslanici su pristupili izjašnjavanju o Nacrtu zakona.

**Nacrt zakona o izmjenama i dopunama Zakona o deviznom poslovanju *usvojen je sa*** (prisutno 64, glasalo 64) ***48 glasova* *za, nijednim protiv i 16 poslanika se uzdržalo od glasanja.***

**Ad – 14: Nacrt zakona o izmjenama i dopunama Zakona o boravišnoj taksi**

U ime predlagača uvodno izlaganje podnio je Predrag Tešić, pomoćnik ministra trgovine i turizma.

U poslaničkoj raspravi, učestvovali su: Diana Čekić, Nebojša Vukanović i Milica Ijačić.

Povredu Poslovnika imali su Nebojša Vukanović i Đorđe Vučinić.

Zaključak o javnoj raspravi podnio je Odbor za trgovinu i turizam.

Zaključena je rasprava.

Završnu riječ o ovoj tački dnevnog reda podnio je Predrag Tešić, pomoćnik ministra trgovine i turizma.

U***danu za glasanje****,*23. maja 2024. godine, poslanici su pristupili izjašnjavanju o Nacrtu zakona i zaključku o javnoj raspravi.

**Nacrt zakona o izmjenama i dopunama Zakona o boravišnoj taksi *usvojen je sa*** (prisutno 64, glasalo 63) ***47 glasova* *za, 3 protiv i 13 poslanika se uzdržalo od glasanja.***

***Zaključak o javnoj raspravi usvojen je sa*** (prisutno 63, glasalo 62) ***61 glasom* *za, nijednim protiv i 1 poslanik se uzdržao od glasanja.***

**Ad –** **15: Izvještaj o radu Ministarstva unutrašnjih poslova Republike Srpske za 2023. godinu**

U ime predlagača uvodno izlaganje podnio je Srđan Obradović, načelnik Uprave za pravne i kadrovske poslove u Ministarstvu unutrašnjih poslova.

U poslaničkoj raspravi, učestvovali su: Ognjen Bodiroga, Maja Dragojević Stojić, Đorđe Vučinić, Tanja Vukomanović, Igor Crnadak i Tomica Stojanović.

U ***Danu za glasanje*** odsustvo su najavili: Milica Lovrić, Mirela Kajkut Zeljković, Zoran Kokanović, Mirsad Duratović, Milan Savanović, Željko Dubravac, Maksim Skoko, Nebojša Drinić, Nikolina Šljivić, Predrag Nešić, Vukota Govedarica, Mirjana Orašanin, Ramiz Salkić, Amir Hurtić, Milka Savić, Diana Čekić, Petko Rankić, Slaven Ristić i Radojica Vidović.

**Nastavak Devete redovne sjednice**

**Narodne skupštine Republike Srpske,**

**održan 28. maja 2024. godine**

Predsjednik Narodne skupštine je otvorio nastavak zasjedanja Devete redovne sjednice i konstatovao da postoji kvorum, te da su odsustvo sa sjednice najavili narodni poslanici: Boris Pašalić, Zoran Kokanović, Mirjana Orašanin, Milan Petrović, Milan Savanović, Željko Dubravac, Milan Milaković, Saša Grbić, Nikolina Šljivić, Predrag Nešić, Ramiz Salkić i nekoliko narodnih poslanika najavilo je kašnjenje.

Predsjednik je obavijestio prisutne da će se raditi produženo dok se ne apsolviraju preostale tačke dnevnog reda, a da će ***dan za glasanje*** biti po okončanju rasprava.

U nastavku Devete redovne sjednice razmatrale su se preostale tačke usvojenog dnevnog reda, i to:

1. Izvještaj o radu Ministarstva unutrašnjih poslova Republike Srpske za 2023. godinu;
2. Izvještaj o radu i finansijski izvještaj Komisije za koncesije Republike Srpske za 2023. godinu;
3. Godišnji izvještaj Ombudsmana za djecu za 2023. godinu;
4. Godišnji izvještaj Visokog sudskog i tužilačkog savjeta Bosne i Hercegovine za 2023. godinu;
5. Godišnji izvještaj o rezultatima aktivnosti Institucije ombudsmana za ljudska prava Bosne i Hercegovine za 2023. godinu;
6. Informacija o odlukama o pomilovanju u 2023. godini;
7. Informacija o obavezama koje za Bosnu i Hercegovinu i Republiku Srpsku proističu iz procesa pridruživanja Evropskoj uniji sa pregledom mjera i aktivnosti realizovanih tokom 2023. godine;
8. Prijedlog odluke o prihvatanju zaduženja Republike Srpske kod Razvojne banke Savjeta Evrope po Projektu rekonstrukcije, izgradnje i opremanja objekata četiri psihijatrijske ustanove Republike Srpske;
9. Prijedlog odluke o davanju saglasnosti za otuđenje pokretne imovine – službenih vozila JP „Radio-televiziji Republike Srpske“;
10. Prijedlog zakona o posebnom registru i javnosti rada neprofitnih organizacija;
11. Izbor i imenovanje.

**Ad – 15: Izvještaj o radu Ministarstva unutrašnjih poslova Republike Srpske za 2023. godinu**

Nastavak razmatranja tačke 15.

U poslaničkoj raspravi, učestvovali su: Slaviša Marković, Milanko Mihajilica, Mirna Savić Banjac, Igor Žunić, Nebojša Vukanović, Vukota Govedarica i Mirsad Duratović.

Krivi navod ili repliku imali su Srđan Mazalica, Nebojša Vukanović.

Klub poslanika PDP podnio je dva zaključka.

Zaključena je rasprava.

Završnu riječ o ovoj tački dnevnog reda podnio je Siniša Karan, ministar unutrašnjih poslova.

U***danu za glasanje****,*28. maja 2024. godine, poslanici su pristupili izjašnjavanju o Izvještaju i zaključcima.

**Izvještaj o radu Ministarstva unutrašnjih poslova Republike Srpske za 2023. godinu *usvojen je sa*** (prisutno 64, glasalo 64) ***50 glasova* *za, 6 protiv i 8 poslanika se uzdržalo od glasanja.***

**Zaključak od 23. maja 2024**. **godine** *nije usvojen* (prisutno 64, glasalo 18) ***16 glasova* *za, 1 protiv i 1 poslanik se uzdržao od glasanja.***

**Zaključak od 28. maja 2024**. **godine** *nije usvojen* (prisutno 64, glasalo 14) ***13 glasova* *za, nijedan protiv i 1 poslanik se uzdržao od glasanja.***

**Ad – 16: Izvještaj o radu i finansijski izvještaj Komisije za koncesije Republike Srpske za 2023. godinu**

U ime predlagača uvodno izlaganje podnijela je Maja Šuput, predsjednik Komisije za koncesije Republike Srpske.

U poslaničkoj raspravi, učestvovali su: Nebojša Vukanović, Tanja Vukomanović, Darko Berjan, Slaviša Marković, Vukota Govedarica, Milanko Mihajilica, Tomica Stojanović, Zagorka Grahovac, Maja Dragojević Stojić i Ognjen Bodiroga.

Krivi navod ili repliku, imali su: Milutin Tasovac, Nebojša Vukanović, Slaviša Marković, Ognjen Kuljić i Milanko Mihajilica.

Povredu Poslovnika imao je Nebojša Vukanović.

Zaključena je rasprava.

Završnu riječ o ovoj tački dnevnog reda podnijela je Maja Šuput, predsjednica Komisije za koncesije.

U***danu za glasanje****,*28. maja 2024. godine, poslanici su pristupili izjašnjavanju o Izvještaju.

**Izvještaj o radu i finansijski izvještaj Komisije za koncesije Republike Srpske za 2023. godinu *usvojen je sa*** (prisutno 64, glasalo 64) ***50 glasova* *za, 14 protiv i nijedan poslanik se nije uzdržao od glasanja.***

**Ad – 17: Godišnji izvještaj Ombudsmana za djecu za 2023. godinu**

U ime predlagača uvodno izlaganje podnijela je Gordana Rajić, ombudsman za djecu Republike Srpske.

U poslaničkoj raspravi, učestvovali su: Nebojša Vukanović, Tanja Vukomanović, Nebojša Drinić, Mirna Savić Banjac, Maja Dragojević Stojić i Zagorka Grahovac.

Krivi navod ili repliku imala je Željka Stojičić, ministar prosvjete i kulture Republike Srpske.

Zaključena je rasprava.

Završnu riječ o ovoj tački dnevnog reda podnijela je Gordana Rajić, ombudsman za djecu Republike Srpske.

U***danu za glasanje****,*28. maja 2024. godine, poslanici su pristupili izjašnjavanju o izvještaju.

**Godišnji izvještaj Ombudsmana za djecu za 2023. godinu *usvojen je sa*** (prisutno 64, glasalo 62) ***62 glasa* *za, nijednim protiv i nijedan poslanik se nije uzdržao od glasanja.***

**Ad – 18: Godišnji izvještaj** **Visokog sudskog i tužilačkog savjeta Bosne i Hercegovine za 2023. godinu**

U ime predlagača uvodno izlaganje podnijela je Željka Fabić, član Visokog sudskog i tužilačkog savjeta Bosne i Hercegovine.

U poslaničkoj raspravi, učestvovali su: Nebojša Vukanović, Milanko Mihajilica, Srđan Mazalica, Đorđe Vučinić i Nedeljko Glamočak.

Krivi navod ili repliku imali su Nebojša Vukanović i Mirsad Duratović.

Povredu Poslovnika, imao je Nebojša Vukanović (član 140 – nije usvojen – prisutno 65, glasalo 11 – ***11 za, nijedan protiv i nijedan poslanik se nije uzdržao od glasanja***).

Zaključena je rasprava.

Završnu riječ o ovoj tački dnevnog reda podnijela je Željka Fabić, član Visokog sudskog i tužilačkog savjeta Bosne i Hercegovine.

U***danu za glasanje****,*28. maja 2024. godine, poslanici su Godišnji izvještaj primili k znanju.

**Ad – 19: Godišnji izvještaj o rezultatima aktivnosti Institucije ombudsmana za ljudska prava Bosne i Hercegovine za 2023. godinu**

U ime predlagača uvodno izlaganje podnio je Nedeljko Vranješ, ombudsman za ljudska prava BiH.

U poslaničkoj raspravi, učestvovali su: Đorđe Vučinić, Maja Dragojević Stojić, Zagorka Grahovac i Nebojša Vukanović.

Zaključena je rasprava.

Završnu riječ o ovoj tački dnevnog reda podnio je Nedeljko Vranješ, ombudsman za ljudska prava BiH.

U***danu za glasanje****,*28. maja 2024. godine, poslanici su Izvještaj primili k znanju.

**Ad – 20: Informacija o odlukama o pomilovanju u 2023. godini**

U ime predlagača uvodno izlaganje podnijela je Jelena Pajić Baštinac, generalni sekretar u Kabinetu predsjednika Republike Srpske.

U poslaničkoj raspravi, učestvovali su: Nebojša Vukanović, Tomica Stojanović, Milica Ijačić, Srđan Mazalica i Biljana Petković.

Krivi navod ili repliku, imali su: Srđan Mazalica, Anja Ljubojević, Ilija Tamindžija, Nebojša Vukanović, Milica Ijačić, Đorđe Vučinić, Tomica Stojanović i dr Nenad Stevandić.

Zaključena je rasprava.

O ovoj tački nije bilo završne riječi.

U***danu za glasanje****,*28. maja 2024. godine, poslanici su Informaciju primili k znanju.

**Ad – 21: Informacija o obavezama koje za Bosnu i Hercegovinu i Republiku Srpsku proističu iz procesa pridruživanja Evropskoj uniji sa pregledom mjera i aktivnosti realizovanih tokom 2023. godine**

U ime predlagača uvodno izlaganje podnijela je Radmila Dragišić, predstavnik Ministarstva.

U poslaničkoj raspravi, učestvovao je Nebojša Vukanović.

Zaključena je rasprava.

Završnu riječ o ovoj tački dnevnog reda podnijela je Radmila Dragišić, predstavnik Ministarstva.

U***danu za glasanje****,*28. maja 2024. godine, poslanici su pristupili izjašnjavanju o Informaciji.

**Informacija o obavezama koje za Bosnu i Hercegovinu i Republiku Srpsku proističu iz procesa pridruživanja Evropskoj uniji sa pregledom mjera i aktivnosti realizovanih tokom 2023. godine *usvojena je sa*** (prisutno 64, glasalo 63) ***49 glasova* *za, 3 protiv i 11 poslanika se uzdržalo od glasanja.***

**Ad – 22: Prijedlog odluke o prihvatanju zaduženja Republike Srpske kod Razvojne banke Savjeta Evrope po Projektu rekonstrukcije, izgradnje i opremanja objekata četiri psihijatrijske ustanove Republike Srpske**

U ime predlagača uvodno izlaganje podnijela je Snježana Rudić, pomoćnik ministra finansija.

U poslaničkoj raspravi, učestvovali su: Nebojša Vukanović, Dragan Brdar i Slaviša Marković.

Zaključena je rasprava.

Završnu riječ o ovoj tački dnevnog reda podnijela je Snježana Rudić, pomoćnik ministra finansija.

U***danu za glasanje****,*28. maja 2024. godine, poslanici su pristupili izjašnjavanju o Prijedlogu odluke.

**Odluka o prihvatanju zaduženja Republike Srpske kod Razvojne banke Savjeta Evrope po Projektu rekonstrukcije, izgradnje i opremanja objekata četiri psihijatrijske ustanove Republike Srpske *usvojena je sa*** (prisutno 64, glasalo 64) 64 ***glasa* *za, nijednim protiv i nijedan poslanik nije se uzdržao od glasanja.***

**Ad – 23: Prijedlog odluke** **o davanju saglasnosti za otuđenje pokretne imovine – službenih vozila JP „Radio-televiziji Republike Srpske“**

U ime predlagača uvodno izlaganje podnio je Neven Bućan, predsjednik Upravnog odbora.

U poslaničkoj raspravi, učestvovali su Nebojša Vukanović i Tomica Stojanović.

Povredu Poslovnika imao je Dragan Brdar.

Zaključena je rasprava.

O ovoj tački dnevnog reda nije bilo završne riječi.

U***danu za glasanje****,*28. maja 2024. godine, poslanici su pristupili izjašnjavanju o Prijedlogu odluke.

**Odluka o davanju saglasnosti za otuđenje pokretne imovine – službenih vozila JP „Radio-televiziji Republike Srpske“ *usvojena je sa*** (prisutno 64, glasalo 62) ***55 glasova* *za, 6 protiv i 1 poslanik se uzdržao od glasanja.***

**Ad – 24: Prijedlog zakona o posebnom registru i javnosti rada neprofitnih organizacija**

U ime Vlade Republike Srpske Miloš Bukejlović, ministar pravde je na osnovu člana 203 stav 3 Poslovnika Narodne skupštine Republike Srpske povukao iz skupštinske procedure tačku 24 – Prijedlog zakona o posebnom registru i javnosti rada neprofitnih organizacija.

**Ad – 25: Izbor i imenovanje**

Ilija Tamindžija, predsjednik Komisije za izbor i imenovanje, podnio je izvještaje o razmatranju prijedloga, za:

* izbor predsjednika Upravnog odbora Agencije za osiguranje Republike Srpske;
* izbor tri člana Upravnog odbora Agencije za osiguranje Republike Srpske;
* izbor tri člana Upravnog odbora „Radio-televizije Republike Srpske“;
* ostavke u Savjetu nacionalnih manjina Republike Srpske.

U poslaničkoj raspravi, učestvovali su: Nebojša Vukanović, Tanja Vukomanović, Milanko Mihajilica i Mirsad Duratović.

Krivi navod ili repliku imao je Srđan Todorović.

U***danu za glasanje****,*28. maja 2024. godine, poslanici su pristupili izjašnjavanju o odlukama.

* **Goran Račić izabran je za predsjednika Upravnog odbora Agencije za osiguranje Republike Srpske** na period od pet godina **s*a*** (prisutno 64, glasalo 64) ***50 glasova za, 7 protiv i 7 poslanika se uzdržalo od glasanja.***
* **Boško Mekinjić izabran je za člana Upravnog odbora Agencije za osiguranje Republike Srpske** na period od pet godina **s*a*** (prisutno 64, glasalo 63) ***49 glasova za, 7 protiv i 7 poslanika se uzdržalo od glasanja.***
* **Milan Marković izabran je za člana Upravnog odbora Agencije za osiguranje Republike Srpske** na period od pet godina **s*a*** (prisutno 64, glasalo 64) ***50 glasova za, 7 protiv i 7 poslanika se uzdržalo od glasanja.***
* **Vedrana Vrhovac izabrana je za člana Upravnog odbora Agencije za osiguranje Republike Srpske** na period od pet godina **s*a*** (prisutno 64, glasalo 64) ***50 glasova za, 6 protiv i 8 poslanika se uzdržalo od glasanja.***
* **Predrag Ujić** nije izabran **za člana Upravnog odbora „Radio-televizije Republike Srpske“ iz reda srpskog naroda** (prisutno 64, glasalo 15) ***nijedan za, 6 protiv i 9 poslanika se uzdržalo od glasanja.***
* **Saša Andrijašević izabran je za člana Upravnog odbora „Radio-televizije Republike Srpske“ iz reda hrvatskog naroda** (prisutno 64, glasalo 64) ***50 glasova za,7 protiv i 7 poslanika se uzdržalo od glasanja.***
* **Dragana Čavka izabrana je za člana Upravnog odbora „Radio-televizije Republike Srpske“ iz reda bošnjačkog naroda** (prisutno 64, glasalo 61) **46 *glasova za, 10 protiv i 5 poslanika se uzdržalo od glasanja.***
* Odluku o ostavci **Marženke Anduajević** na mjesto člana u Savjetu nacionalnih manjina primili su k znanju.

U ***Danu za glasanje*** odsustvo su najavili: Boris Pašalić, Zoran Kokanović, Mirjana Orašanin, Milan Petrović, Milan Savanović, Željko Dubravac, Saša Grbić, Nikolina Šljivić, Predrag Nešić, Slavenko Ristić, Ramiz Salkić, Amir Hurtić, Igor Crnadak, Nebojša Drinić, Maja Dragojević Stojić, Ognjen Bodiroga, Milka Savić, Tanja Vukomanović i Radislav Dončić.

Ovim je okončan rad o dnevnom redu Devete redovne sjednice Narodne skupštine Republike Srpske.

U skladu sa članom 174 stav 10 Poslovnika sastavni dio ovog zapisnika su stenogram od 517 strana, tonski i video-zapis Devete redovne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***